stanford-oval/wikipedia huggingface dataset:
ישראל כ"ץ (פרופסור)
ביוגרפיה

כ"ץ הוא בוגר תואר ראשון בסוציולוגיה ובמדע המדינה, ובעל תואר שני בסוציולוגיה מהאוניברסיטה העברית. את עבודת הדוקטורט השלים ב-1982 באוניברסיטה העברית במחלקות לסוציולוגיה ולפסיכולוגיה חברתית. מאז 1974 מלמד באוניברסיטה העברית. מאז 1995 ועד 2018 שימש ברציפות כראש מגמת לימודי הארגון של המחלקה לסוציולוגיה ואנתרופולוגיה וכן כחבר סגל במגמה לפסיכולוגיה חברתית במחלקה לפסיכולוגיה. בין תחומי התמחותו: תפיסת תפקיד ניהולי, תרבות ארגונית, עבודת צוות, יחסים בין קבוצות, ארגון וסביבה, תהליכי שינוי, התמודדות עם קונפליקטים, קבלת החלטות, שיח ארגוני.
בשנת 1985 הקים (יחד עם שותפיו גבריאל דהאן ואריאלה וייץ שפרשו בהמשך) את מכון צפנת למחקר, לפיתוח ולייעוץ ארגוני, שם שימש כמנכ"ל עד 2016 ומאז משמש כיו"ר. תפיסתו המקצועית של המכון משלבת בין העולם הארגוני לבין הבנות שמקורן בתאוריות פסיכואנליטיות פוסט-מודרניות ובתאוריות של מורכבות.
בשנת 1995 ייסד יחד עם גבריאל דהאן, נילי סוקניק וטלי קרינסקי את כתב העת היחיד לייעוץ ארגוני בישראל, "אנליזה ארגונית", אשר יוצא מאז בהוצאת מכון צפנת, ומ-2001 משמש כעורך הראשי.
מאז 1989 הוא חבר בכיר בארגון הישראלי לפיתוח ארגוני (איפ"א). כיהן כחבר בוועדת האתיקה של הארגון בין 1990–1992.
מאז 1991 הוא מרכז ומלמד באוניברסיטת תל אביב, במסגרת המרכז לפיתוח סגלי חינוך, תוכניות להכשרת מדריכים ועובדי הוראה (עד 2002), ומנחי קבוצות במעגל החיים (לאורך כעשרים השנה האחרונות).
ב-1992 ייסד (יחד עם שלושה שותפים) תוכנית שנתית בת שלושה סמסטרים להכשרת יועצים ארגוניים באוניברסיטה הפתוחה, וב 2005 שב להובילה עד היום. ב-2016 יזם פורום בכיר של סמנכ"לים למשאבי אנוש בארגונים עסקיים גדולים, העוסק הן בלמידה והן בפיתוח התחום בישראל, והנחה אותו לצד פרופ' גדעון קונדה. בספטמבר 2020 הוענקה לו חברות כבוד בעמותת פיתוח ארגוני ישראל.
כ"ץ יזם וניהל כנסים מקצועיים רבים, חלקם נערכו בשותפות עם גורמים אקדמיים (האוניברסיטה העברית, אוניברסיטת תל אביב), משרדי ממשלה (משרד החינוך, משרד הבריאות, המוסד לביטוח לאומי, צה"ל – בית הספר למנהיגות), מכונים (מכון ירושלים, אבני ראשה, מטח, מכון מאיירס-ברוקדייל, מכון סאלד), עמותות וארגונים חברתיים (יוזמות קרן אברהם, החברה למתנ"סים, מחשבה טובה, אנוש), קרנות (קרן רוטשילד קיסריה, קרן יד הנדיב), התארגנויות מקצועיות (בסוד-שיח, חוש"ב, אפק, איל"ת), וגופים עסקיים (שטראוס, דה-מרקר, אינטל, פלאפון, מיקרוסופט נטפים). ב-2011 יזם שותפות בין ארגונית ל-11 כנסים שנתיים תחת הכותרת "בהערכה רבה", שעוסקים בקידום ניהול מבוסס נתונים בארגונים.
כ"ץ ליווה בשני העשורים האחרונים כאיש מקצוע ועדות שונות בתחום מדיניות ההדרכה (בהזמנת משרד החינוך), בתחום ההתמודדות עם אלימות (בהזמנת המשרד לביטחון פנים) וביחס לאופן הפעולה של המגזר השלישי (בהזמנת אלכא-ג'וינט).
במסגרות השונות בהן פעל ופועל לאורך השנים הכשיר כ"ץ אלפי אנשי מקצוע בתחומי הייעוץ הארגוני וההנחיה, לצד ייזום והכשרה של מאות רבות של מנהלים ובעלי תפקידים אחרים בכל המגזרים.
כ"ץ מתגורר בתל אביב, נשוי ואב לשני בנים.
ספריו

עילם-שמיר גלית וכ"ץ ישראל (עורכים), מנהיגות עכשיו, רסלינג, 2022.
כ"ץ ישראל וליס רועי, מיתולוגיות ארגוניות, רסלינג, 2021.
כ"ץ, ישראל וטלשיר, גייל. מגדלור או מגדל שן? : האקדמיה בישראל: בין פתיחות מאתגרת להסתגרות מתגוננת. 2019.
Katz, Israel, Eilam-Shamir Galit, Kark Ronit, Berson Yair (Editors), Leadership Now: Reflections on the Legacy of Boas Shamir, Emerald, 2018.
כ"ץ, ישראל (עורך), פרופסיה בדרך – על הולדת הייעוץ הארגוני בישראל, רסלינג, 2016.
כ"ץ ישראל, סנדר עמיר, קופפרשמידט אמיר (עורכים), אדם, טכנולוגיה, ארגון, הוצאת מערכות-צה"ל (אגף התקשוב) וצפנת, 2013.
כ"ץ ישראל, ארגונים בעולם פוסטמודרני, רסלינג, 2012.
כ"ץ ישראל, גרוס תמר (עורכים), ימי בית הספר – מנהלים מספרים, אבני ראשה, 2011.
פיורקו יובל, כ"ץ ישראל, הכל סיפורים – סיפורי סביבת החינוך החדשה, ג'וינט-ישראל, אשלים, משרד החינוך, התרבות והספורט, 2010.
כ"ץ ישראל, דגני זאב, גרוס תמר (עורכים), אי-כאן – שפה, זהות, מקום, הקיבוץ המאוחד, 2009.
כ"ץ ישראל, פיורקו יובל, לשם שינוי - על שינויים ארגוניים יזומים, המשרד לביטחון פנים - לשכת המדען הראשי, 2006.
הערות שוליים

↑  אודות הצוות - צפנת, באתר www.zofnat.co.il
↑  ייעוץ ארגוני, באתר ייעוץ ארגוני
↑  אודות המכון - צפנת, באתר www.zofnat.co.il
↑  כתב העת אנליזה ארגונית - צפנת, באתר www.zofnat.co.il
↑  הארגון כיוצר תרבות - תפנית, באתר www.openu.ac.il
↑  חברי הכבוד של פ.א.י
↑  מנהיגות עכשיו – רסלינג הוצאת ספרים
↑  מיתולוגיות ארגוניות – רסלינג הוצאת ספרים
↑  Leadership Now: Reflections on the Legacy of Boas Shamir
↑  פרופסיה בדרך | ישראל כ"ץ | הוצאת רסלינג, באתר www.resling.co.il
↑  קראו בכותר - אדם, טכנולוגיה וארגון: מבט אל חדשנות טכנולוגית בצה"ל, באתר www.kotar.co.il
↑  ארגונים בעולם פוסטמודרני | ישראל כ"ץ | הוצאת רסלינג, באתר www.resling.co.il
↑  ימי בית הספר: מנהלים מספרים, באתר www.mofet.macam.ac.il
↑  אי-כאן: שפה זהות מקום גרוס תמר (ע)
↑  המשרד לביטחון הפנים | לשם שינוי – על שינויים ארגוניים יזומים, באתר www.gov.il
| --- | --- |
בקרת זהויות :  NLI: 987007263776405171  BnF: cb17742009r (data)  ISNI: 0000 0001 2031 3117  LCCN: n2011044050  VIAF: 97948997   WorldCat (עם VIAF): 97948997
אירוויזיון 2007
המדינות שהשתתפו בתחרות

42 מדינות השתתפו בתחרות, וכמו בשנים הקודמות, התקיימו חצי גמר וגמר. בחצי הגמר, מספר המדינות הגיע לשיא - 28 מדינות (מסיבה זו הוחלט שבאירוויזיון 2008 יחלקו גם את חצי הגמר לשני חלקים). מתוך משתתפות חצי הגמר, עשר עלו לגמר (בלארוס, מקדוניה, סלובניה, הונגריה, גאורגיה, לטביה, סרביה, בולגריה, טורקיה, מולדובה). הן הצטרפו לארבע "המדינות הגדולות" (גרמניה, בריטניה, ספרד וצרפת) ולעשר המדינות שסיימו בשנה שעברה ראשונות (פינלנד, רוסיה, בוסניה והרצגובינה, רומניה, שוודיה, ליטא, אוקראינה, ארמניה, יוון ואירלנד).
המדינות שהשתתפו בתחרות > הגמר

| מס' שיר | מדינה | המבצע/ים | שם השיר | שפת השיר | מקום | ניקוד |
| --- | --- | --- | --- | --- | --- | --- |
| 1 | בוסניה והרצגובינה בוסניה והרצגובינה | מריה שסטיץ' | Rijeka bez imena   (נהר ללא שם) | סרבית | 11 | 106 |
| 2 | ספרד ספרד | ד'נאש | I love you mi vida   (אני אוהב אותך, חיים שלי) | ספרדית | 20 | 43 |
| 3 | בלארוס בלארוס | דמיטרי קולדון | Work your magic   (הפעל את קסמיך) | אנגלית | 6 | 145 |
| 4 | אירלנד אירלנד | דרוויש | They Can't Stop the Spring   (הם לא יכולים לעצור את האביב) | אנגלית | 24 | 5 |
| 5 | פינלנד פינלנד | האנה פאקארינן | Leave Me Alone   (עזוב אותי לנפשי) | אנגלית | 17 | 54 |
| 6 | מקדוניה מקדוניה | קרולינה גוצ'בה | Mojot Svet   (העולם שלי) | מקדונית | 14 | 73 |
| 7 | סלובניה סלובניה | אלנקה גוטר | Cvet z juga   (פרח מהדרום) | סלובנית | 15 | 66 |
| 8 | הונגריה הונגריה | מגדי רוז'ה | Unsubstantial blues   (בלוז (גם: דיכאון) חסר בסיס) | אנגלית | 9 | 128 |
| 9 | ליטא ליטא | 4Fun | Love or Leave   (לאהוב או לעזוב) | אנגלית | 21 | 28 |
| 10 | יוון יוון | סארבל | Yassou Maria   (יאסוּ מריה) | אנגלית | 7 | 139 |
| 11 | גאורגיה גיאורגיה | סופו חלוושי | Visionary Dream   (חלום נבואי) | אנגלית | 12 | 97 |
| 12 | שוודיה שוודיה | ארק | The Worrying Kind   (הטיפוס הדואג) | אנגלית | 18 | 51 |
| 13 | צרפת צרפת | להקת הפיקרדים הקטלניים | L'amour à la française   (אהבה בנוסח צרפתי) | צרפתית, אנגלית | 22 | 19 |
| 14 | לטביה לטביה | בונפארטי.אל וי | Questa Notte   (הלילה הזה) | איטלקית | 16 | 54 |
| 15 | רוסיה רוסיה | Serebro | Song # 1   (שיר מספר אחת) | אנגלית | 3 | 207 |
| 16 | גרמניה גרמניה | רוג'ר סיסרו | Frauen regier'n die Welt   (נשים שולטות בעולם) | גרמנית, אנגלית | 19 | 49 |
| 17 | סרביה סרביה | מריה שריפוביץ' | Molitva   (תפילה) | סרבית | 1 | 268 |
| 18 | אוקראינה אוקראינה | ורקה סרדוצ'קה | Dancing Lasha Tumbai   (לרקוד לָאשָׁה טוּמְבָּאי) | אוקראינית, גרמנית, רוסית, אנגלית | 2 | 235 |
| 19 | בריטניה הממלכה המאוחדת | סקוץ' | Flying The Flag (For You)   (מניפים/מטיסים את הדגל בשבילך) | אנגלית | 22 | 19 |
| 20 | רומניה רומניה | טודומונדו | Liubi, liubi, I love you   (אהבה, אהבה, אני אוהב אותך) | אנגלית, איטלקית, ספרדית, רוסית, צרפתית, רומנית | 13 | 84 |
| 21 | בולגריה בולגריה | אליצה טודורובה וסטויאן יאנקולוב | Water   (מים) | בולגרית | 5 | 157 |
| 22 | טורקיה טורקיה | קנן דואלו | Shake it up shekerim   (שקשקי את זה מותק) | אנגלית | 4 | 163 |
| 23 | ארמניה ארמניה | האיקו | Anytime You Need   (בכל פעם שתזדקקי) | אנגלית, ארמנית | 8 | 138 |
| 24 | מולדובה מולדובה | נטליה בּארבּו | Fight (הלחמו) | אנגלית | 10 | 109 |
המדינות שהשתתפו בתחרות > חצי הגמר

יומיים לפני גמר התחרות בהלסינקי, נערך בעיר שלב חצי הגמר. בתום תחרות זו, מתוך 28 משתתפים, 10 המקומות הראשונים הצטרפו ל־14 שכבר הבטיחו את מיקומן בגמר.
ניסו לעלות לגמר המדינות שלא העפילו לעשרת המקומות הראשונים בגמר 2006:
ניסו גם לעלות לגמר המדינות שלא הצליחו לעלות לגמר 2006:
וכן ניסו המדינות שלא השתתפו כלל בשנת 2006:
| מס' שיר | מדינה | המבצע/ים | שם השיר | שפת השיר | מקום | ניקוד |
| --- | --- | --- | --- | --- | --- | --- |
| 1 | בולגריה בולגריה | אליצה טודורובה וסטויאן יאנקולוב | Water   (מים) | בולגרית | 6 | 146 |
| 2 | ישראל ישראל | טיפקס | Push the Button   (כפתור אדום) | אנגלית, צרפתית, עברית | 24 | 17 |
| 3 | קפריסין קפריסין | אוורידיקי | Comme çi, comme ça   (ככה ככה) | צרפתית | 15 | 65 |
| 4 | בלארוס בלארוס | דמיטרי קולדון | Work your magic   (הפעל את קסמיך) | אנגלית | 4 | 176 |
| 5 | איסלנד איסלנד | איריקור הוּקסון | Valentine Lost   (אבוד בכרטיס ברכה) | אנגלית | 13 | 77 |
| 6 | גאורגיה גאורגיה | סופו חלוושי | Visionary Dream   (חלום דמיוני) | אנגלית | 8 | 123 |
| 7 | מונטנגרו מונטנגרו | סטבן פאדי | Hajde kroči   (יאללה בואי) | סרבית | 22 | 33 |
| 8 | שווייץ שווייץ | די.ג'י. בּובּו | Vampires Are Alive   (ערפדים קיימים) | אנגלית | 20 | 40 |
| 9 | מולדובה מולדובה | נטליה בארבו | Fight   (הלחמו) | אנגלית | 10 | 91 |
| 10 | הולנד הולנד | אדסיליה רומבּלי | On Top Of The World   (על גג העולם) | אנגלית | 21 | 38 |
| 11 | אלבניה אלבניה | פרדריק נדוצי | Hear My Plea   (האזיני לתחינתי) | אנגלית | 17 | 49 |
| 12 | דנמרק דנמרק | די קיו | Drama Queen   (מלכת הדרמה) | אנגלית | 19 | 45 |
| 13 | קרואטיה קרואטיה | דרגונפליי ודדו טופיץ'   | Vjerujem U Ljubav   (אני מאמין באהבה) | קרואטית, אנגלית | 16 | 54 |
| 14 | פולין פולין | ג'ט סט | Time To Party   (זמן לחגוג) | אנגלית | 14 | 75 |
| 15 | סרביה סרביה | מריה שריפוביץ' | Molitva   (תפילה) | סרבית | 1 | 298 |
| 16 | צ'כיה צ'כיה | קבּאט | Malá dáma   (גברת קטנה) | צ'כית | 28 | 1 |
| 17 | פורטוגל פורטוגל | סבּרינה | Dança comigo   (תרקוד איתי) | פורטוגזית | 11 | 88 |
| 18 | מקדוניה מקדוניה | קרולינה גוצ'בה | Mojot Svet   (העולם שלי) | מקדונית | 9 | 97 |
| 19 | נורווגיה נורווגיה | גורי שנקה | Ven a bailar conmigo   (בוא לרקוד איתי) | אנגלית וספרדית | 18 | 48 |
| 20 | מלטה מלטה | אוליביה לוויס | Vertigo   (ורטיגו) | אנגלית | 25 | 15 |
| 21 | אנדורה אנדורה | אנוֹנימוּס | Salvem al món   (נציל את העולם) | קטלאנית, אנגלית | 12 | 80 |
| 22 | הונגריה הונגריה | מגדולנה רוז'ה |  Unsubstantial blues   (בלוז (גם: דיכאון) חסר בסיס)  | אנגלית | 2 | 224 |
| 23 | אסטוניה אסטוניה | גרלי פדאר | Partners In Crime   (שותפים לפשע) | אנגלית | 22 | 33 |
| 24 | בלגיה בלגיה | הקיי.אם.ג'יז | Love Power   (כוח האהבה) | אנגלית | 26 | 14 |
| 25 | סלובניה סלובניה | אלנקה גוטר | Cvet z juga   (פרח מהדרום) | סלובנית | 7 | 140 |
| 26 | טורקיה טורקיה | קנן דואלו | Shake It Up Şekerim   (שקשקי את זה מותק) | אנגלית | 3 | 197 |
| 27 | אוסטריה אוסטריה | אריק פּאפּיליה | Get A Life - Get Alive   (תשיג חיים - תהיה בחיים) | אנגלית | 27 | 4 |
| 28 | לטביה לטביה | בונפארטי.אל וי | Questa Notte   (הלילה הזה) | איטלקית | 5 | 168 |
מדינות שלא השתתפו ב-2007 > פרשה מהתחרות

מונקו מונקו – הטלוויזיה המונגאסקית החליטה לפרוש מהשתתפות בתחרות לאחר שנתיים רצופות, כתוצאה מאכזבתם מהמיקום הנמוך של המדינה בשנתיים האחרונות ופסימיות לגבי סיכויי הצלחת המדינה באירוויזיון. מונקו הייתה משתתפת קבועה בתחרות עד שנת 1979.
מגישי הניקוד

ארמניה ארמניה - סירושו
דנמרק דנמרק - סוזן ז'ורז'י
פינלנד פינלנד - לאורה ווטילאיינן
בלגיה בלגיה - מאורין לוייס
רומניה רומניה - אנדראה מרין
סלובניה סלובניה - פיטר פולס
ישראל ישראל - ג'ייסון דנינו-הולט
גרמניה גרמניה - תומאס הרמנס
נורווגיה נורווגיה - סינוב סבאבו
שווייץ שווייץ - סוון אפיניי
הולנד הולנד - פול דה ליאו ואדסיליה רומבלי
אירלנד אירלנד - לינדה מרטין
אסטוניה אסטוניה - לאורה פלדברה
שוודיה שוודיה - אנדרה פופס
רוסיה רוסיה - יאנה צ'וריקובה
איסלנד איסלנד - ראגנהילדור סטיינון יונסדוטיר
פולין פולין - מאצ'יי אורלוס
הממלכה המאוחדת הממלכה המאוחדת - פרן קוטון
הונגריה הונגריה - אווה נובודומסקי
תמונות של השירים בגמר

אוקראינה אוקראינה – מקום שני עם 235 נקודות
רוסיה רוסיה – מקום שלישי עם 207 נקודות
טורקיה טורקיה – מקום רביעי עם 163 נקודות
בולגריה בולגריה – מקום חמישי עם 157 נקודות
בלארוס בלארוס – מקום שישי עם 145 נקודות
יוון יוון – מקום שביעי עם 139 נקודות
ארמניה ארמניה – מקום שמיני עם 138 נקודות
הונגריה הונגריה – מקום תשיעי עם 128 נקודות
מולדובה מולדובה – מקום עשירי עם 109 נקודות
בוסניה והרצגובינה בוסניה והרצגובינה – מקום 11 עם 106 נקודות
גאורגיה גאורגיה – מקום 12 עם 97 נקודות
רומניה רומניה – מקום 13 עם 84 נקודות
מקדוניה מקדוניה – מקום 14 עם 73 נקודות
סלובניה סלובניה – מקום 15 עם 66 נקודות
ישראל בתחרות

| מספר | שם השיר | מיקום השיר | מספר הנקודות |
| --- | --- | --- | --- |
| 1 | כפתור אדום / Push the Button | 1 | 100 |
| 2 | סלאם סלאמי / Slam Slami | 2 | 0 |
| 3 | 12 נקודות / Twelve Points | 2 | 0 |
| 4 | מה את רוצה / Voulez vous | 2 | 0 |
בשנה זו לא התקיים קדם אירוויזיון "קלאסי" בשל חוסר תקציב לכך ברשות השידור. במקום זאת הוקמה ועדה לבחירת האומן המייצג שישלח לפינלנד. הוועדה כללה מספר אנשי תקשורת ומוזיקה כגון ירדנה ארזי, קובי אושרת, חיים אוליאל ודפנה דקל. בראשה עמד יואב גינאי והיא החלה לפעול ב־14 בדצמבר 2006.
קודם לבחירה הרשמית, הוזכרו כמועמדים לייצוג מספר זמרים שהיו בשנים קודם לכן בראש מצעדי הפזמונים בישראל, ביניהם: הראל סקעת, קרן פלס, נינט טייב, מירי מסיקה, רוני דואני, מאיה בוסקילה וכן הצמד הנרי וניקה. ב־7 בינואר 2007 התכנסה הוועדה ובחרה בלהקת טיפקס לייצוג ישראל באירוויזיון 2007. בנוסף הוכרז כי ליאל קולט ומישל גוריאלשווילי נבחרו למקומות השני והשלישי (בהתאמה) וישמשו כמחליפים פוטנציאליים במידת הצורך.
ב־27 בפברואר נערך בקיבוץ דורות שבדרום הארץ המיני־קדם של להקת טיפקס. את התחרות הנחו כתבת הערוץ הראשון נועה ברק ומנחת הטלוויזיה והדוגמנית נטלי עטיה. במהלך התחרות הוצגו 4 קליפים שהוקלטו מבעוד מועד. אלה הועמדו לבחירת הקהל בבית ולבחירתם של חברי הוועדה המקצועית. ההצבעה על השיר הזוכה חולקה ל־4: הצבעה מוקדמת באינטרנט, הצבעה במיסרונים, הצבעה בחיוג למספר טלפון והצבעה של הוועדה המקצועית. עם פרסום התוצאות התברר כי השיר "כפתור אדום" (או בשמו הלועזי "Push the Button"), זכה במירב הקולות בקרב כל אחת מהקבוצות הבוחרות, ועל כן זכה במלוא 100 הנקודות שהן העניקו.
ישראל בתחרות > כפתור אדום - השיר הזוכה בקדם

השיר הזוכה, אשר נכתב והולחן על ידי קובי אוז, מורכב ממספר סגנונות מוזיקליים ומבוצע ב־3 שפות: צרפתית, אנגלית ועברית. השיר מתייחס ברובו למצב הביטחוני בישראל ומחוצה לה, עם רמיזות שעשויות להשתמע כתיאור האיום הגרעיני האיראני על מדינת ישראל.
מיד לאחר זכייתו של השיר התעוררה סערה תקשורתית ברחבי אירופה ובבריטניה בפרט על מסריו בכל הנוגע לאיומים גרעיניים וטרור, למרות טענות "טיפקס" כי השיר כלל לא נכתב כמסר סמוי או גלוי לעימות עם איראן. במהלך הסערה הועלה אף חשש שהשיר עלול להיפסל כיוון שהוא מכיל מסרים פוליטיים אשר על פי תקנון איגוד השידור האירופי אסורים להשמעה במהלך תחרות האירוויזיון. דיון בנושא נערך בעת מפגש נציגי המשלחות לאירוויזיון בחודש מרץ, ובו אושרה השתתפותו של השיר הישראלי בתחרות בלא דרישה לעשיית שינוי כלשהו בו.
ישראל בתחרות > ישראל במהלך התחרות עצמה

שידור השיר הישראלי בחצי הגמר לווה בתקלה: מסך אדום הופיע במהלך השידור ולאחריו, בהודעה על תקלה ומיד לאחר מכן, החשכה של המסך 0 תקלה שארכה היה שבע שניות. אי לכך, אחראי המשלחת הישראלית, יואב גינאי טען כי התקלה היא זאת שעשויה לגרום לשיר לא להעלות לגמר ודרש להעלות את טיפקס פעם נוספת לבמה על מנת לבצע את השיר שוב, דרישה שנדחתה על הסף.
בתום חלוקת הנקודות בחצי הגמר, הגיע השיר הישראלי למקום ה־24 עם 17 נקודות. כיוון שלא סיים בין 10 המדינות בעלות הניקוד הגבוה ביותר, לא זכה להעפיל לגמר תחרות האירוויזיון.
הערות שוליים

| --- | --- |
בקרת זהויות :  GND: 7574986-5 
"כפתור אדום" שירה של ישראל בחצי הגמר - מקום 24 עם 17 נקודות
חישוב מבוזר קהילתי

חישוב מבוזר קהילתי הוא חישוב מבוזר, כלומר שיטה לעריכת חישובים ארוכים או מסובכים, לפרויקטים הזקוקים לעוצמה כזו, המתבצע באמצעות קהילה מקוונת המאפשרת ניצול הזמן הפנוי של עשרות אלפי מחשבים אישיים שבעליהם מצטרפים לפרויקט, ורתימתם לפרויקט אחד באמצעות האינטרנט.
במקום להשתמש במחשבי-על, שמחירם גבוה וזמינותם נמוכה, חישוב מבוזר קהילתי מתבסס על אלפים רבים של משתמשים ביתיים שהתקינו במחשבם תוכנת לקוח קטנה. התוכנה רצה ברקע ומנצלת את המעבד כשהוא לא בשימוש. במחשבים של היום, אפילו תוך כדי עבודה רגילה, נדיר להגיע לצריכת 100% מכוח העיבוד שלו, והתוכנה מסתמכת על עובדה זו. בוודאי שבמשך שעות רבות שבהן המחשב האישי אינו נמצא בשימוש ניתן לנצל את מלוא עוצמתו לפרויקט.
תוכנת הלקוח מתקשרת עם שרת כדי לקבל מטלות חישוב - משימות קצרות זמן, בצירוף כמות נתונים קטנה, עליה מבוצעים החישובים. בסיום חישוב המטלה, התוצאה נשלחת בחזרה לשרת. אז יכולה תוכנת הלקוח לבקש יחידות עבודה נוספות, וחוזר חלילה. שיטה זו של התקשרות במשיכה מאפשרת עקיפת חומות אש מאחוריהן נמצאים פעמים רבות מחשבי המתנדבים.
דוגמה לפרויקט של חישוב מבוזר קהילתי היא המשימה של חיפוש מספרים ראשוניים ענקיים. עד לשנת 1996 התגלו מספרים כאלה על ידי מחשבי-על (בעיקר מתוצרת CDC או Cray). החל משנה זו התגלו מספרים כאלה על ידי מחשבי פנטיום ביתיים שהופעלו באלפיהם באמצעות האינטרנט.
בנוסף לתרומה הישירה של החישוב המבוזר לפרויקט הנהנה ממנו, יש בו גם תרומה עקיפה, בזכות הוצאת המחקר מתחומו המצומצם של "מגדל השן" האקדמי ופתיחתו להשתתפות פעילה של קהילה רחבה של חובבים. בהיבט זה שלו מהווה החישוב המבוזר הקהילתי חלק מתרבות האינטרנט.
בעיות במחשוב קהילתי מבוזר

מחשבי מתנדבים הם הטרוגניים מאוד מבחינת מערכת הפעלה וחומרה. על החוקר להכין תוכנות לקוח גמישות ופורטביליות כדי לאפשר לפרויקט שלו לנצל את מירב המתנדבים העומדים לרשותו. המחשבים מתחלפים לעיתים קרובות, ומקשים על צבירת רישומים היסטוריים לביסוס אמינותו וביצועיו של מחשב מסוים. אף כי המאגר הכולל של המתנדבים עשוי להיות גדול, קשה לאמוד האם מחשב מסוים נמצא או לא נמצא במאגר המחשבים העובדים כעת על הפרויקט, בגלל החיבוריות הרופפת בה מאופיינת התשתית. לא ניתן בדרך כלל להעביר הודעות למחשבי המתנדבים באופן יזום (כמו למשל הודעת ביטול מטלה), מכיוון שהתקשורת מתבצעת ביוזמת מחשבי הלקוח בלבד. זמינות מחשבי המתנדבים נמוכה - יש צורך בערך בפי שלושה מחשבי מתנדבים מאשר במחשבים ייעודיים לצורך ביצוע אותו פרויקט. כמו כן ניהול הפרויקט הוא מורכב, ומצריך תחזוקה של שרתים מרכזיים מתוחכמים. עבור פרויקטים קטנים וקצרי טווח, לא משתלם להניע פרויקט מבוזר קהילתי כלל.
הנעת משתמשים

המשתמשים אשר מנדבים את מחשביהם לפרויקט נהנים מכך שהם מפעילים משאב מערכת לא מנוצל לטובת מטרה שהם רואים כנעלה. כדי להניע את המשתמשים לתרום עוד ממשאביהם, מנהיגים פרויקטים שונים שיטות ניקוד למשתתפים, אשר מזכות את המשתתפים המובילים בזכות להגיע לרשימת התורמים הגדולים של הפרויקט. תגמול זה לבדו, אף כי אינו כרוך בתגמול כספי, מניע לעיתים את מנדבי המחשבים לזייף תוצאות: במקום לחשב מטלת חישוב, להחזיר עבורה תוצאה של מטלה קודמת, למשל. כדי להתגונן בפני שיטה זו, כמו גם בפני שגיאות חישוב הקורות בעיקר במחשבים בתנאי קיצון, למשל מחשבים שעברו over clocking, מפעילים החוקרים המובילים את פרויקטי החישוב המבוזר הקהילתי מנגנונים המשפרים את הבטחת איכות התוצאות, אך מבזבזים משאבי חישוב. שיטות כאלה כוללות הכנסה של חישובי ביקורת בתוך מטלת החישוב (כהגנה בפני החזרת תוצאות אקראיות) ודרישה לכפילות תוצאות: החוקר מבקש לקבל תוצאות עבור אותה מטלת חישוב משני מחשבי מתנדבים ומעלה. מגמה זו בתורה גורמת להתמרמרות בקרב המתנדבים, אשר מעריכים את זמן המחשב והוצאות החשמל שהם תורמים, ואינם רוצים לראות את תרומתם מבוזבזת בשל חוסר אמון של החוקרים. הפרזה בדרישה למספר התוצאות הכפולות מביאה לרתיעה של המתנדבים מן הפרויקט, ומקטינה עוד יותר את כמות העבודה המבוצעת (מעבר לצמצום כמות העבודה אשר נובע מבזבוז משאבים לצורך כפילות).
מחשבי מתנדבים אינם מחוברים לשרת באופן קבוע, אלא מבקשים מספר מטלות, השייכות לעיתים לפרויקטים שונים, ומחזירים אותם במועד מאוחר יותר, בעיקר על פי זמני היעד של המטלות. זמן היעד של מטלה הוא מועד אשר אם המטלה מגיעה לשרת לאחריו, המשתמש אינו מקבל ניקוד עבורה. ביצוע מטלות ללא קבלת ניקוד מתסכל את המשתמשים ומבזבז את משאביהם. לכן ערוכות תכנות הלקוח לסדר את מטלות החישוב על פי זמני היעד שלהן, דבר המביא לכך שמטלות בעלות זמני יעד ארוכים מחושבות לאחר ש"הוחזקו בבטן" של הלקוח במשך זמן רב, בעוד הלקוח מבצע חישובים עבור פרויקטים אחרים, בעלי זמני יעד קצרים יותר. מאידך גיסא, קיצור זמני היעד עלול להוביל את הלקוח לכישלון בעמידה בזמני היעד של הפרויקט, ולעודד את הלקוח להימנע מביצוע מטלות עבור פרויקט זה.
תוכנה למחשוב מבוזר קהילתי

תכנות הלקוח המוקדמות למחשוב מבוזר קהילתי היו תוכנה יחידה אשר כללה גם את החישוב המדעי וגם את תשתית המיקבול. מבנה מונוליתי זה היה בלתי גמיש. למשל, היה קשה לעדכן את גרסת החישוב המדעי. לאחר מכן עבר החישוב הקהילתי המבוזר למערכות תווכה שמספקות תשתית מיקבול בנפרד מן החישוב המדעי. דוגמאות לתווכות כאלה הן
BOINC - התשתית הפתוחה של ברקלי לחישוב ברשת. זו התווכה הנפוצה ביותר, והיא משמשת גם בגריד הקהילתי העולמי. זו תכנה תחת רישיון קוד פתוח LGPL, המפותחת על ידי פרויקט מחקר במימון ה-NSF, במעבדות מדעי החלל של ברקלי. לבואינק תכנות לקוח עבור חלונות, מאק, לינוקס ומערכות הפעלה דמויות יוניקס נוספות.
XtremWeb - בשימוש בעיקר לצורכי מחקר. מפותח על ידי קבוצת מחקר מאוניברסיטת דרום פריס.
Xgrid - מפותחת על ידי אפל. השרת והלקוח שלה רצים רק על מערכת ההפעלה Mac OS X.
GRID MP - תווכה מסחרית שפותחה על ידי United Devices ושימשה במספר פרויקטי מחשוב קהילתי מבוזר, ביניהם grid.org, World Community Grid, Cell Computing, Hikari Grid.
עלויות למתנדבי הפרויקטים

משתמש אשר מנדב זמן מעבד, מנדב בעצם יותר מכך. צריכת החשמל של המעבד עולה ככל שהוא עסוק יותר. ההפרש עשוי להתבטא בכ-50–150 וט עבור מעבדי אופטרון, למשל. חישוב זה נובע מהכפלת האומדן של חברת AMD עבור הספקי המעבדים במצבים השונים פי שניים, כדי להביא בחשבון את עלויות הקירור.

הפרש ההספק בין מצבי הפעילות השונים הולך וגדל עם עליית המודעות לצריכת האנרגיה של מחשבים. בנוסף, משתמש להוט עשוי להותיר את המחשב פועל במשך הלילה או לנטרל מנגנוני חיסכון באנרגיה כגון השהיה.
ניצול זמן מעבד בעת שהמשתמש משתמש במחשב פוגע בביצועי המחשב עקב זיהום זיכרון המטמון, עומס על המעבד, ועומס על הדיסק והגישה לרשת. אם זיכרון מהווה מגבלה, תיתכן הגדלה של כמות ההחמצות בזיכרון המטמון של הדיסק ודפדוף מוגבר. על פי רוב מקבל מחשוב התנדבותי עדיפות נמוכה לצורך זימונו בתור למעבד, דבר שמקטין את מידת ההפרעה למשתמש, אך לא מבטל אותה לחלוטין.
פרויקטים של חישוב מבוזר קהילתי

Rosetta@home: פרויקט שמבקש לחזות מבני חלבון, ובכך לתת מענה למחלות כמו איידס ומחלת אלצהיימר.
SETI@home: חיפוש אחר חיים תבוניים מחוץ לכדור הארץ. עם יותר מ־5 מיליון משתמשים בכל רחבי העולם, זהו הניסיון המוצלח ביותר של חישוב מבוזר קהילתי. הפרויקט משתמש בבואינק.
Folding@home: הדמיה מדויקת של קיפולי חלבונים.
GIMPS: חיפוש אחר מספרי מרסן.
Einstein@Home: חיפוש גלי כבידה שמקורם בפולסרים.
World Community Grid: מחקרים שונים לטובת האנושות - מציאת מרפא לאיידס, סרטן ומחלות נוספות, דרכים להפקת אנרגיה ירוקה ועוד.
DIMES - פרויקט למיפוי מבנה וטופולוגית רשת האינטרנט. החל את דרכו בספטמבר 2004.
MilkyWay@home- פרויקט באסטרופיזיקה שמטרתו בניית מודלים תלת-ממדיים מנתוני מערכות כוכביות בגלקסיית שביל החלב.
הערות שוליים

↑  "Cost-Benefit Analysis of Cloud Computing versus Desktop Grids" by Derrick Kondo, Bahman Javadi, Paul Malecot, Franck Cappello and David Anderson. 18th International Heterogeneity in Computing Workshop, May, 2009, Rome.
↑  ACP - The truth about Power Consumption starts here, 2010
בריכת נאמן

| --- | --- |

בריכת נאמן, הבריכה המלאכותית אשר נחפרה בשנת 2013 לאחר שני חורפים, ברקע מגדלי נאמן וקמפוס המכללות
 מידע כללי
 סוג:  ערוץ 
 מידע נוסף
 מדינות באגן הניקוז:  ישראל 
 קואורדינטות:  32°08′07″N 34°47′42″E﻿ / ﻿32.135348°N 34.794924°E﻿ / 32.135348; 34.794924
  (למפת גוש דן מוגדלת) בריכת נאמן(למפת גוש דן רגילה) בריכת נאמן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בריכת נאמן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בריכת נאמן
 
נחל ובריכת חורף נאמן (נקראים גם בריכת המכללות או בריכת לוינסקי או בריכת התיכונט ובעבר גם בורק ליל) הם ערוץ זרימה, בית גידול לח ובריכת חורף הנמצאים במרזבה בין רכס הכורכר הראשון והשני בגבולה הצפוני של תל אביב. בעבר הייתה בשקע ביצה אשר היוותה מוקד משיכה לבעלי חיים אך גם גורם למחלת המלריה.
הנחל ובריכת החורף נמצאים ממערב לדרך נמיר, ממזרח לרחוב 2040, מדרום לרחוב יוניצמן ומצפון לרחוב שושנה פרסיץ, בגבולה הצפוני של תל אביב.